বিএনপি নেতারা বলছেন, শনিবারের সম্মেলনে বিএনপিতে অনেক পরিবর্তনই হয়েছে। রীতি অনুযায়ী মহাসচিব পদ ইতোপূর্বে কাউন্সিলের পরে ঘোষিত হলেও এবার প্রত্যাশা ছিল অন্যান্য পরিবর্তনের সঙ্গে এ পরিবর্তনটিও হচ্ছে। কিন্তু বিএনপি চেয়ারপারসন খালেদা জিয়া তার সমাপনী বক্তব্যে এ নিয়ে কোনও ইঙ্গিতও দেননি। কাউন্সিলরা তাকে সর্বসময় ক্ষমতা দেওয়ায় তিনি বলেছেন, তিনি ভেবে-চিন্তে কমিটি গঠন করবেন, খোঁজ খবর নিয়ে করতে হবে।